TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Läänekaldal parandatakse julgeolekut
UNESCO-l on uus juht
Saudi Araabia ühineb rahukõneluste toetajatega
Iisraeli peaministri residentsi ees viis ööpäeva kestnud
ja lõpuks näljastreigiga kiirendatud meeleavaldus on lõppenud.
Meeleavaldajad, kes koosnesid Läänekalda C-tsooni asunikest,
eriti neist, kes on kaotanud lähedasi palestiinlaste terrorirünnakuis,
olid juba kaua nõudnud valitsuselt asunduste julgeoleku tõstmist.
Alles siis, kui meeleavaldajad alustasid näljastreiki,
lubas Iisraeli valitsus kirjalikult eraldada 800 mln seeklit
C-tsooni elanike julgeoleku parandamiseks.
Palestiinlased teatasid avalduse järel oma vastuseisust,
sest nende nägemuse järgi
vähendavad asunduste infrastruktuuri ja julgeoleku parandamine
nende plaanitud riigi pindala.
Saksamaa Liitvabariigi prokurör esitas süüdistuse araablasele,
kes tappis juulis Hamburgis ühe ja haavas veel kuut inimest.
Ühe Hamburgi toidupoe ees ründas AÜEst pärit 26-aastane mees
suure jahinoaga inimesi,
tappes ühe ja haavates veel kuut, enne kui politsei ta kahjutuks tegi.
Ta teatas, et tahtis tappa võimalikult palju Saksa kodanikest kristlasi
vastulauseks selle eest, et Saksa valitsus pole teinud midagi
juutide kohalolu vastu islamile pühal Templimäel
ja kogu Jeruusalemma alal.
Sündmus oli seotud juulis Jeruusalemmas Templimäel toimunud
kahe Iisraeli piiripolitseiniku surmaga,
kui kolm terroristi nad Lõvivärava läheduses tapsid.
Oktoobri keskel UNESCO juhi kohalt lahkunud bulgaarlanna Irina Bokova
on saanud järeltulija. Pärast mitmeid hääletusvoore
nimetati neljaks aastaks uueks juhiks prantslanna Audrey Azoulay.
Ta on 45-aastane, kõrgharidustega nii Prantsue kui Inglise ülikoolidest,
ja töötanud ka kultuuriministrina Prantsuse eelmises valitsuses.
Azoulay on alles teine naisjuht UNESCO 70-aastases ajaloos.
Ta on ka esimene juudi päritolu UNESCO peadirektor.
Tema isa Andre Azoulay on endiselt
Maroko kuninga Mohammed VI majanduspoliitiline nõunik,
nagu oli ka kuninga isa Hassan II ajal.
Iisraelis tervitati rõõmuga Azoulay valimist, kuid tõdeti samas,
et väga kiiret muutust UNESCO Iisraeli-vastases poliitikas
ei tasu oodata.
Ka eelmine juht Irina Bokova
oli karmilt vastu UNESCO araabiakliki harrastatud antisemitismile.
Kristlikes ringkondades oodatakse huviga sedagi,
millise rolli võtab Soome,
kes valiti UNESCO uude 58-liikmelisse valitsusnõukokku.
Juudi Rahvusfond, Jewish National Fund teatas,
et rahastab 800 uue eluaseme projekti Lõuna- ja Põhja-Iisraelis.
Kokku saavad ca 1500 peret abi uute korterite ehitamiseks.
Projekti eluasemed peaksid valmima 2019. a lõpuks.
Uued asundused on mõeldud eelkõige Surnumere lõunapoolsesse regiooni,
mis on üks Iisraeli suurimaid regionaalarenguhankeid.
Inglise meediafirma BBC raporti järgi
ehitas Iraan Damaskusest lõunasse al-Kiswah'sse,
vaid 50 km kaugusele Golanist olulise armeebaasi.
Baas ehitati Süüria valitsuse loal ja koostöös sellega,
kuigi Iisrael on korduvalt hoiatanud Süüriat
mitte lubada Iraanil ehitada baase Golani lähedusse.
USA ja Venemaa leppisid vastukaaluks kokku,
et Golani ette luuakse 20-kilomeetrine turvatsoon,
mida hakkavad valvama Vene relvajõud.
Eelmisel laupäeval tulistas Iisraeli armee alla
Süüriast saadetud luuredrooni kohe, kui see ületas Golani turvatsooni piiri.
See lasti alla Safedis asuvast raketibaasist Patrioti õhutõrjeraketiga.
Kaitseminister Lieberman teatas kohe,
et riik suhtub karmilt kõigisse Süüria ja Liibanoniga seotud ohufaktoritesse.
"Me ei luba ka Süüriat kasutamist
šiiitliku maailma sõjalise käepikendusena,"
ütles Lieberman.
Iraan on ehitanud ka rakettide koostetehase
Süüria Baniasest itta, Loode-Süürias.
Septembris hävitasid Iisraeli õhujõud
Süüriasse Iraani juhtimisel ehitatud keemiatehase Masyafis.
Seegi oli samas ka rakettide koostetehas.
Palestiina omavalitsuse esimees Mahmoud Abbas
arutas Saudi Araabia tulevase juhi
kroonprints Muhammed bin-Salmaniga
rahukõneluste taaskäivitamist Iisraeliga.
Teadupoolest on ta saanud saudidelt selged juhised
võtta vastu USA presidendi Trumpi lähiajal tehtav rahualgatus.
President Trumpi erisaadik J. Kushner
esitles presidendi ettepanekut saudidele ja sai nende heakskiidu.
Ebaametlike teadete järgi eeldab ettepanek kindlasti seda,
et palestiinlased peavad ametlikult tunnustama
Iisraeli olemasolu juudiriigina.
See on olnud möödunud aastakümneil künniseks,
mida Hamas ja PO pole saanud kunagi aktsepteerida,
kuna see on vastuolus islamiusuga.
Hamas ongi juba teatanud, et ei osale sellises valitsuses,
mis tunnustab Iisraeli riiki kohal, kus see praegu asub.
Iisraeli valitsuse terrorismivastase tegevuse koordinaator Y. Mordechai
hoiatas palestiinlaste Islamidžihaadi mitte üritama mingit kättemaksu
seoses Iisraeli armee poolt kahe nädala eest
Negevisse suunatud poolvalmis rünnakutunneli hävitamisega.
"Nende kõigi eest karistatakse karmilt,"
ütles kindral Mordechai armee avalduses.
"Teame nii teie kui Hamasi plaane ja eesmärke,
ja tagajärjed on alati hävitavad, eriti tsiviilelanikkonnale."
Iisraeli armee kuulutas Gaza piirkonna
pingelise olukorra tõttu suletud armeetsooniks.
See on tänaseks kõik.
Paluge rahu Jeruusalemmale ja jääge TV7 kanalile!
Tõlge: Monika Jaaguri
Kui soovite saadet toetada,
võite helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli.
Aitäh toetuse eest!
Lisainfo: www.tv7.ee